CELEX: 62010TN0165
Language: mt
Date: 2010-04-12 00:00:00
Title: Kawża T-165/10: Rikors ippreżentat fit- 12 ta’ April 2010 — Grupo Osborne vs UASI — Confecciones Sanfertús (TORO)

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/48
            
         Rikors ippreżentat fit-12 ta’ April 2010 — Grupo Osborne vs UASI — Confecciones Sanfertús (TORO)
   (Kawża T-165/10)
   2010/C 148/78
   Lingwa tar-rikors: l-Ispanjol
   
      Partijiet
   
   
      Rikorrenti: Grupo Osborne, SA (El Puerto de Santa Maria, Spanja) (rappreżentant: J. Iglesias Monravá, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Confecciones Sanfertús, SL (Graus, Spanja)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (UASI) fil-Każ R 638/2009-2;
            
         
               —
            
            
               tilqa’ l-applikazzjoni għar-registrazzjoni tat-trade mark Komunitarja Nru 2 844 264 fil-klassi 25; u
            
         
               —
            
            
               tikkundanna għall-ispejjeż lil kull parti li topponi dan ir-rikors.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti.
   
      Trade mark Komunitarja kkonċernata: Trade mark verbali “TORO” (Applikazzjoni għar-reġistrazzjoni Nru 2 844 264), għal prodotti u servizzi fil-klassijiet 18, 25 u 39.
   
      Proprjetarju tat-trade mark jew tas-sinjal invokat insostenn tal-oppożizzjoni: Confecciones Sanfertús, SL.
   
      Trade mark jew sinjal invokat insostenn tal-oppożizzjoni: Trade mark verbali Spanjola “LETORO” (Nru 465 635), għal prodotti fil-klassijiet 24 u 25, u t-trade marks figurattivi Spanjoli li jinkludu l-element verbali “TORO” (Nru 802 043), għal prodotti fil-klassi 25.
   
      Deċiżjoni tad-Diviżjoni tal-Oppożizzjoni: Oppożizjoni milqugħa u applikazzjoni għar-reġistrazzjoni miċħuda
   
      Deċiżjoni tal-Bord tal-Appell: Appell miċħud.
   
      Motivi invokati: Interpretazzjoni żbaljata tal-Artikolu 8(1)(b) tar-Regolament Nru 207/2009 dwar it-trade mark Komunitarja; eżistenza ta’ deċiżjoni preċedenti tad-Diviżjoni tal-Oppożizzjoni li tikkonkludi li t-trade marks “TORO” u “LETORO” huma kompatibbli; kif ukoll il-fatt li mill-provi tal-użu prodotti ma jirriżultax użu tat-trade marks Spanjoli “LETORO” (verbali) u “TORO” (figurattiva).